pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีกำชับ สตช. มหาดไทย ตรวจเข้มเมาไม่ขับ พร้อมให้การสนับสนุนแผนงานบอร์ดนโยบายเครื่องดื่มแอลกอฮอล์แห่งชาติตรวจสอบร้านค้า สถานบันเทิงเปิดบริการตามข้อกำหนด ขายแอลกอฮอล์ตามเวลา
วันจันทร์ที่ 26 ธันวาคม 2565
26/12/2565
นายกรัฐมนตรีกําชับ สตช. มหาดไทย ตรวจเข้มเมาไม่ขับ พร้อมให้การสนับสนุนแผนงานบอร์ดนโยบายเครื่องดื่มแอลกอฮอล์แห่งชาติตรวจสอบร้านค้า สถานบันเทิงเปิดบริการตามข้อกําหนด ขายแอลกอฮอล์ตามเวลา
นายกรัฐมนตรีกําชับ สตช. มหาดไทย ตรวจเข้มเมาไม่ขับ พร้อมให้การสนับสนุนแผนงานบอร์ดนโยบายเครื่องดื่มแอลกอฮอล์แห่งชาติตรวจสอบร้านค้า สถานบันเทิงเปิดบริการตามข้อกําหนด ขายแอลกอฮอล์ตามเวลา หากพบฝ่าฝืนกฎหมายต้องลงโทษเด็ดขาด ย้ําต้องลดอุบัติเหตุ
วันที่ 26 ธันวาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เทศกาลปีใหม่ 2566 ที่กําลังจะมาถึง คาดว่าประชาชนจะมีการเดินทางกลับภูมิลําเนาและออกท่องเที่ยวจํานวนมาก พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับสํานักงานตํารวจแห่งชาติ และกระทรวงมหาดไทย ซึ่งมีภารกิจตั้งด่านตรวจตราในเส้นทางสายหลัก และในชุมชนทั่วประเทศในช่วงเทศกาล ให้คงความเข้มงวดในการตรวจผู้ขับขี่รถยนต์ ต้องเมาไม่ขับ ปฏิบัติตามกฎจราจร หากพบการฝ่าฝืนกฎหมายให้ดําเนินการลงโทษเด็ดขาด ไม่มีละเว้น
“สถานการณ์โควิด19 ที่คลี่คลายทําให้หน่วยงานต่างๆ ประเมินสอดคล้องกันว่าปีใหม่ที่จะถึงนี้จะมีการเดินทางสัญจรจํานวนมาก ซึ่งท่านนายกรัฐมนตรีความห่วงใยต่อความปลอดภัยในชีวิตและทรัพย์สินประชาชน จึงกําชับเจ้าหน้าที่ให้มีการตรวจตราและบังคับใช้กฎหมายที่เข้มงวด เพื่อลดอุบัติเหตุ เพิ่มความปลอดภัยแก่ผู้ใช้รถใช้ถนนทั้งในเส้นทางสายหลักและในชุมชน” น.ส.ไตรศุลี กล่าว
น.ส.ไตรศุลี กล่าวว่า นายกรัฐมนตรียังขอให้เจ้าหน้าที่ตํารวจและเจ้าหน้าที่ท้องถิ่นร่วมสนับสนุนการดําเนินการตามแผนปฏิบัติการของคณะกรรมการนโยบายเครื่องดื่มแอลกอฮอล์แห่งชาติ เกี่ยวกับการควบคุมเครื่องดื่มแอลกอฮอล์ในช่วงเทศกาล ปีใหม่ 2566 โดยร่วมดูแลตรวจตราให้ร้านค้า ผู้ประกอบการ และประชาชนปฏิบัติตามกฎหมาย เช่น ไม่ขายแอลกอฮอล์ให้เด็กอายุต่ํากว่า 20 ปี ไม่มีการส่งเสริมการขาย ลดแลกแจกแถม และขายแอลกอฮอล์ในเวลาที่กําหนด 11.00-14.00 น. และ 17.00-24.00 น. รวมถึงเปิด-ปิดสถานบันเทิงตามเวลา
สนับสนุนการเพิ่มศักยภาพด่านชุมชน คัดกรองผู้ขับขี่รถยนต์ที่มีอาการมึนเมาทุกราย ทั้งผู้ขับขี่รถยนต์ จักรยานยนต์ ในกรณีเกิดเหตุมีผู้บาดเจ็บหรือเสียชีวิตต้องเป่าวัดปริมาณแอลกอฮอล์ทางลมหายใจทุกราย บังคับใช้กฎหมายเข้มงวด และหลังเทศกาลปีใหม่ เร่งคัดกรองส่งต่อผู้กระทําผิดฐานเมาแล้วขับ ที่ถูกศาลสั่งคุมประพฤติ ให้เข้ารับการบําบัดรักษาโดยเร็ว
น.ส.ไตรศุลี กล่าวว่า ช่วงเทศกาลปีใหม่ของทุกปีจะมีอุบัติเหตุการบาดเจ็บและเสียชีวิตบนท้องถนนจํานวนมาก โดยข้อมูลจากกรมป้องกันและบรรเทาสาธารณภัย กระทรวงมหาดไทย ระบุถึงอุบัติเหตุในช่วงเทศกาลปีใหม่ 2565 ระหว่างวันที่ 29 ธ.ค. 64 - 4 ม.ค. 65 รวม 7 วัน เกิดอุบัติเหตุ 2,707 ครั้ง มีผู้เสียชีวิต 333 ราย ผู้บาดเจ็บ 2,672 คน ซึ่งในจํานวนนี้เป็นอุบัติเหตุที่เกี่ยวข้องกับการดื่มเครื่องดื่มแอลกอฮอล์ขณะขับขี่สูงถึงร้อยละ 29.51 ขณะที่สํานักงานศาลยุติธรรม ระบุถึงสถิติคดีความผิดตามพระราชบัญญัติจราจรทางบก พ.ศ. 2522 ที่เข้าสู่การพิจารณาพิพากษาของศาลชั้นต้นทั่วประเทศ ในช่วงเทศกาล ปีใหม่ 2565 (7 วันอันตราย) พบว่ามีคดีเมาแล้วขับสูงถึง 1.5 หมื่นคน
รัฐบาลไทย-ข่าวทำเนียบรัฐบาล-“กรุงไทย” สำรองเงินสดรองรับการใช้จ่ายเทศกาลปีใหม่ 2566 จำนวน 46,923 ล้านบาท
วันจันทร์ที่ 26 ธันวาคม 2565
26/12/2565
“กรุงไทย” สํารองเงินสดรองรับการใช้จ่ายเทศกาลปีใหม่ 2566 จํานวน 46,923 ล้านบาท
ธนาคารกรุงไทยรองรับการใช้จ่ายของลูกค้าและประชาชนในช่วงเทศกาลปีใหม่ปี 2566 ธนาคารได้สํารองเงินสดทั้งที่สาขา ตู้ ATM จํานวน 46,923 ล้านบาท
ธนาคารกรุงไทย แจ้งว่า เพื่อรองรับการใช้จ่ายของลูกค้าและประชาชนในช่วงเทศกาลปีใหม่ปี 2566 ธนาคารได้สํารองเงินสดทั้งที่สาขา ตู้ ATM จํานวน 46,923 ล้านบาท แบ่งเป็นกทม. จํานวน 6,860 ล้านบาท และภูมิภาค จํานวน 40,063 ล้านบาท เป็นการสํารองในสาขา จํานวน 8,895 ล้านบาท และบรรจุตู้ ATM จํานวน 38,028 ล้านบาท
อย่างไรก็ตาม เพื่อความสะดวกในการใช้บริการ ลดความเสี่ยงการเดินทาง และความเสี่ยงจากการแพร่ระบาดของโควิด-19 ลูกค้าและประชาชน สามารถทําธุรกรรมการเงินผ่านช่องทางอิเล็กทรอนิกส์ ได้ที่แอปพลิเคชัน Krungthai NEXT และเป๋าตังเปย์ บนแอปฯ เป๋าตัง ติดต่อสอบถามข้อมูลเพิ่มเติมได้ที่ Krungthai Contact Center 02-111-1111
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีไทยครองใจนักท่องเที่ยวอเมริกาเหนือ และยุโรป เป็นจุดหมายปลายทางยอดนิยมในเอเชียตะวันออกเฉียงใต้ เชื่อมั่นศักยภาพมาตรการรองรับนักท่องเที่ยวของไทยในทุกมิติ
วันจันทร์ที่ 26 ธันวาคม 2565
26/12/2565
โฆษกรัฐบาลเผยนายกฯ ยินดีไทยครองใจนักท่องเที่ยวอเมริกาเหนือ และยุโรป เป็นจุดหมายปลายทางยอดนิยมในเอเชียตะวันออกเฉียงใต้ เชื่อมั่นศักยภาพมาตรการรองรับนักท่องเที่ยวของไทยในทุกมิติ
โฆษกรัฐบาลเผยนายกฯ ยินดีไทยครองใจนักท่องเที่ยวอเมริกาเหนือ และยุโรป เป็นจุดหมายปลายทางยอดนิยมในเอเชียตะวันออกเฉียงใต้ เชื่อมั่นศักยภาพมาตรการรองรับนักท่องเที่ยวของไทยในทุกมิติ
วันนี้ (วันที่ 26 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบผลจากงานวิจัยของสํานักข่าว BBC (BBC News research) ซึ่งได้ระบุว่าประเทศไทยเป็นจุดหมายปลายทางยอดนิยมในเอเชียตะวันออกเฉียงใต้ ที่นักท่องเที่ยวจากอเมริกาเหนือ และยุโรปวางแผนจะเดินทางมาเที่ยวพักผ่อน
โฆษกประจําสํานักนายกรัฐมนตรีกล่าวว่า ผลจากการวิจัยของสํานักข่าว BBC อังกฤษ ระบุว่าจากการค้นหาสถานที่ท่องเที่ยวพักผ่อนของนักท่องเที่ยวที่วางแผนจะเดินทางจากอเมริกาเหนือและยุโรป ไทยเป็นจุดหมายปลายทางยอดนิยมที่สุดในเอเชียตะวันออกเฉียงใต้ ซึ่งร้อยละ 57.4 ของผู้ตอบแบบสอบถามทั่วโลกที่ตั้งใจจะเดินทางมายังเอเชียตะวันออกเฉียงใต้ มีแนวโน้มจะมาไทยมากกว่าประเทศอื่นในภูมิภาค โดยชาวยุโรปเกือบ 4 ใน 5 ที่วางแผนจะไปเที่ยวเอเชียตะวันออกเฉียงใต้วางแผนที่จะเดินทางภายใน 6 เดือนข้างหน้า และให้ความสําคัญกับการท่องเที่ยวเชิงวัฒนธรรมและความยั่งยืน โดยร้อยละ 91 ของผู้เดินทางมองหาวัฒนธรรมและมรดกที่เป็นเอกลักษณ์ในประเทศที่เป็นจุดหมายปลายทางที่ต้องการ และร้อยละ 72 ของผู้เดินทางให้ความสําคัญกับการรักษาสิ่งแวดล้อมให้ส่งผลกระทบน้อยที่สุดในระดับท้องถิ่น
ทั้งนี้ โฆษกประจําสํานักนายกรัฐมนตรีกล่าวเพิ่มเติมว่า ในปี 2566 การท่องเที่ยวแห่งประเทศไทย (ททท.) ได้วางเป้ายกระดับมาตรฐานการท่องเที่ยวเพื่อฟื้นฟูอุตสาหกรรมในทุกมิติ และจะส่งเสริมให้ประเทศไทยเป็นจุดหมายปลายทางที่สามารถเที่ยวได้ตลอดทั้งปี โดยคาดการณ์ว่าทั้งปี 2565 นักท่องเที่ยวต่างชาติจะเดินทางเข้าไทยมากกว่า 11.5 ล้านคน และรายได้อยู่ที่ประมาณร้อยละ 50 ของรายได้ที่เคยทําได้ในปี 2562 รวมทั้งตั้งเป้าหมายรายได้ปี 2566 ที่ร้อยละ 80 ของปี 2562 หรือ ตั้งเป้าหมายให้ปี 2568 มีรายได้ถึง 2.38 ล้านล้านบาท
“นายกรัฐมนตรียินดีต่อผลสํารวจ/วิจัยจากหลากหลายสํานักซึ่งต่างระบุว่าประเทศไทยเป็นประเทศจุดหมายปลายทางยอดนิยมในการเดินทางมาท่องเที่ยวพักผ่อนในรูปแบบต่าง ๆ และเชื่อมั่นว่าประเทศมีศักยภาพ ความพร้อมในการรองรับนักท่องเที่ยวในทุกด้าน ทั้งธรรมชาติความอุดมสมบูรณ์ อาหาร เอกลักษณ์ความเป็นไทย และศิลปวัฒนธรรมไทย รวมถึงการอํานวยความสะดวกและความปลอดภัยทั้งในการเดินทางท่องเที่ยว นวัตกรรม และการสาธารณสุข ซึ่งรัฐบาลได้ดําเนินการเตรียมมาตรการดูแลให้เหมาะสมในทุกมิติ เพื่อความประทับใจให้ไทยคงความเป็นจุดหมายปลายทางยอดนิยมในใจนักท่องเที่ยวทั่วโลก” นายอนุชากล่าว
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ขานรับนโยบายรัฐบาลมอบของขวัญปีใหม่ 2566 เปิดใช้มอเตอร์เวย์ M7 และ M9 ฟรี ระหว่างวันที่ 29 ธันวาคม 2565 - 4 มกราคม 2566
วันจันทร์ที่ 26 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ขานรับนโยบายรัฐบาลมอบของขวัญปีใหม่ 2566 เปิดใช้มอเตอร์เวย์ M7 และ M9 ฟรี ระหว่างวันที่ 29 ธันวาคม 2565 - 4 มกราคม 2566
เพื่อลดค่าใช้จ่ายและค่าครองชีพให้กับพี่น้องประชาชน
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ได้มอบหมายให้หน่วยงานในสังกัดกระทรวงคมนาคม อํานวยความสะดวกและความปลอดภัยในการเดินทางช่วงเทศกาลปีใหม่ 2566 เพื่อเป็นการขานรับนโยบายของรัฐบาล พลเอก ประยุทธ์ จันทร์โอชา ที่ให้ทุกหน่วยงานพิจารณามอบของขวัญปีใหม่เพื่อมอบความสุขให้แก่พี่น้องประชาชนภายหลังจากผ่านวิกฤต COVID-19 มาด้วยกัน กระทรวงคมนาคม โดยกองทางหลวงพิเศษระหว่างเมือง กรมทางหลวง ได้ออกกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ภายในระยะเวลาที่กําหนด (ฉบับที่ 2) พ.ศ. 2565 ลงวันที่ 26 ธันวาคม 2565 โดยอาศัยอํานาจตามความในมาตราแห่งพระราชบัญญัติกําหนดค่าธรรมเนียมการใช้ยานยนตร์บนทางหลวงและสะพาน พ.ศ. 2497 ซึ่งแก้ไขเพิ่มเติมโดยพระราชบัญญัติกําหนดค่าธรรมเนียมการใช้ยานยนตร์บนทางหลวงและสะพาน (ฉบับที่ 3) พ.ศ. 2534 ซึ่งมีรัฐมนตรีว่าการกระทรวงคมนาคมเป็นผู้ลงนาม โดยให้ยกเว้นค่าธรรมเนียมการใช้ยานยนตร์บนทางหลวงพิเศษ ตั้งแต่เวลา 00.01 น. ของวันที่ 25 ธันวาคม 2565 ถึง เวลา 24.00 น. ของวันที่ 4 มกราคม 2566 ดังต่อไปนี้
1. ทางหลวงพิเศษหมายเลข 7 สายกรุงเทพมหานคร - บ้านฉาง ตอน กรุงเทพมหานคร - เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ - บ้านฉาง รวมทางแยกไปบรรจบทางหลวงแผ่นดินหมายเลข 3 (บ้านอําเภอ) ตามกฎกระทรวงกําหนดค่าธรรมเนียมการใช้ยานยนตร์บนทางหลวงพิศษหมายเลข 7 สายกรุงเทพมหานคร - บ้านฉาง พ.ศ. 2564
2. ทางหลวงพิเศษหมายเลข 9 ดังต่อไปนี้
- ทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอน พระประแดง - บางแค ช่วงพระประแดง - ต่างระดับบางขุนเทียน ตามกฎกระทรวงกําหนดค่าธรรมเนียมการใช้ยานยนตร์บนทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนพระประแดง - บางแค ช่วงพระประแดง - ต่างระดับบางขุนเทียน พ.ศ. 2555
- ทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอน บางปะอิน - บางพลี ตามกฎกระทรวงกําหนดค่าธรรมเนียมการใช้ยานยนตร์ บนทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี พ.ศ. 2558
รัฐมนตรีว่าการกระทรวงคมนาคม กล่าวเพิ่มเติมว่า กระทรวงคมนาคมห่วงใยการเดินทางของประชาชน เนื่องจากในช่วงเทศกาลปีใหม่จะมีประชาชนเดินทางเป็นจํานวนมากเป็นผลให้การจราจรติดขัดในทุกสายทางที่เข้า - ออก กรุงเทพมหานครและปริมณฑล การยกเว้นการจัดเก็บค่าธรรมเนียมผ่านทางในช่วงนี้จะช่วยสนับสนุนให้การเดินทางได้สะดวกรวดเร็วยิ่งขึ้น การจราจรมีความคล่องตัว ช่วยแบ่งเบาภาระค่าใช้จ่ายในการเดินทางลดภาระค่าครองชีพของประชาชน รวมทั้งเป็นการลดการใช้พลังงานของประเทศและลดมลพิษทางอากาศ PM 2.5 อีกด้วย ทั้งนี้ หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-สธ.เตือนประชาชนอย่าหลงเชื่อมิจฉาชีพอ้างเป็นเจ้าหน้าที่ สธ. แจ้งมีหมายจับซื้อขายวัคซีนผิดกฎหมาย
วันจันทร์ที่ 26 ธันวาคม 2565
สธ.เตือนประชาชนอย่าหลงเชื่อมิจฉาชีพอ้างเป็นเจ้าหน้าที่ สธ. แจ้งมีหมายจับซื้อขายวัคซีนผิดกฎหมาย
โฆษกกระทรวงสาธารณสุข เตือนภัย พบกลุ่มมิจฉาชีพแอบอ้างเป็นเจ้าหน้าที่กระทรวง กรมควบคุมโรค และ สสจ.นนทบุรี โทรหาประชาชนแจ้งว่ามีหมายจับเรื่องซื้อขายวัคซีนผิดกฎหมาย และรับอาสาเดินเรื่องแจ้งความลงบันทึกประจําวันออนไลน์แทน
โฆษกกระทรวงสาธารณสุข เตือนภัย พบกลุ่มมิจฉาชีพแอบอ้างเป็นเจ้าหน้าที่กระทรวง กรมควบคุมโรค และ สสจ.นนทบุรี โทรหาประชาชนแจ้งว่ามีหมายจับเรื่องซื้อขายวัคซีนผิดกฎหมาย และรับอาสาเดินเรื่องแจ้งความลงบันทึกประจําวันออนไลน์แทน ย้ํากระทรวงไม่มีการดําเนินการเรื่องนี้ ขอประชาชนอย่าหลงเชื่อโอนเงิน หรือให้ข้อมูลส่วนตัวใดๆ เด็ดขาด อาจถูกนําไปใช้ทําเรื่องผิดกฎหมายต่าง ๆ ได้
วันนี้ (26 ธันวาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข เปิดเผยว่า ช่วงสัปดาห์ที่ผ่านมาจนถึงวันนี้ เจ้าหน้าที่ได้รับแจ้งจากประชาชนหลายรายว่ามีบุคคลอ้างตัวว่าเป็นเจ้าหน้าที่กระทรวงสาธารณสุข เจ้าหน้าที่กรมควบคุมโรค และเจ้าหน้าที่สํานักงานสาธารณสุขจังหวัดนนทบุรี ติดต่อมายังเบอร์โทรศัพท์ส่วนตัวแจ้งว่ามีหมายจับกรณีซื้อขายวัคซีนผิดกฎหมาย ให้ประชาชนรีบติดต่อแจ้งความลงบันทึกประจําวัน โดยมีการอ้างอิงเบอร์โทรกลับหมายเลข 02-590-3000 ซึ่งเป็นเบอร์โทรศัพท์ของกรมควบคุมโรค เพื่อสร้างความน่าเชื่อถือ และยังสามารถระบุเลขบัตรประจําตัวของประชาชนที่โทรไปหาได้ถูกต้อง พร้อมทั้งรับอาสาแจ้งความออนไลน์ให้หากไม่สะดวกไปแจ้งความด้วยตนเอง
นายแพทย์รุ่งเรืองกล่าวต่อว่า เฉพาะวันนี้มีประชาชนติดต่อมาแจ้งเรื่องดังกล่าวแล้ว 3 ราย กระทรวงสาธารณสุขจึงขอย้ําว่าไม่เคยดําเนินการเรื่องของการแจ้งข้อหาความผิดใดๆ แก่ประชาชน และขอเตือนว่าอย่าหลงเชื่อตกเป็นเหยื่อของกลุ่มมิจฉาชีพเหล่านี้ โดยการให้ข้อมูลส่วนบุคคลหรือโอนเงินให้เด็ดขาด อาจถูกนําไปใช้ทําเรื่องผิดกฎหมายต่างๆ ได้ ทั้งนี้กระทรวงสาธารณสุขจะประสานหน่วยงานที่เกี่ยวข้องให้ติดตามตรวจสอบเพื่อดําเนินการทางกฎหมายต่อไป
“หากประชาชนมีข้อสงสัยขอให้โทรติดต่อสอบถามมายังกระทรวงสาธารณสุข โทร. 02-590-1000 หรือสอบถามหน่วยงานที่ถูกแอบอ้างชื่อโดยตรงเพื่อตรวจสอบข้อมูล ป้องกันการตกเป็นเหยื่อของกลุ่มมิจฉาชีพเหล่านี้โดยไม่รู้ตัว” นพ.รุ่งเรืองกล่าว
*********************************************** 26 ธันวาคม 2565
รัฐบาลไทย-ข่าวทำเนียบรัฐบาล-รมว.พม. ปาถกฐาพิเศษ แนะครูสู่โค้ชชีวิต ปั้นคนรุ่นใหม่เป็นทุนมนุษย์พัฒนาประเทศในอนาคต
วันจันทร์ที่ 26 ธันวาคม 2565
รมว.พม. ปาถกฐาพิเศษ แนะครูสู่โค้ชชีวิต ปั้นคนรุ่นใหม่เป็นทุนมนุษย์พัฒนาประเทศในอนาคต
รมว.พม. ปาถกฐาพิเศษ แนะครูสู่โค้ชชีวิต ปั้นคนรุ่นใหม่เป็นทุนมนุษย์พัฒนาประเทศในอนาคต
เมื่อวันที่ 24 ธ.ค. 65เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ สํานักงานเขตพื้นที่การศึกษาประถมศึกษาพิษณุโลก เขต 2 (สพป.พิษณุโลก เขต 2) เพื่อเปิดการอบรมหลักสูตร “ครู - โค้ช - คน เข้าใจตน โค้ชคนเพื่ออนาคต” รุ่นที่ 2 สําหรับครูประถมศึกษาจาก 123 โรงเรียนในเขตพื้นที่ สพป.พิษณุโลก เขต 2 พร้อมทั้งปาถกฐาพิเศษ เรื่อง Building Blocks for Learning จากนั้น เดินทางต่อไปยังสํานักงานเขตพื้นที่การศึกษามัธยมศึกษาพิษณุโลก อุตรดิตถ์ (สพม.พิษณุโลก อุตรดิตถ์) เพื่อเปิดการอบรมหลักสูตร “ครู - โค้ช - คน เข้าใจตน โค้ชคนเพื่ออนาคต” รุ่นที่ 3 สําหรับครูมัธยมศึกษาจาก 39 โรงเรียนในเขตพื้นที่ สพม.พิษณุโลก อุตรดิตถ์ ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลก พร้อมผู้แทนหน่วยงานทีม พม. One Home เข้าร่วม
นายจุติ กล่าวว่า การอบรมหลักสูตร “ครู - โค้ช - คน เข้าใจตน โค้ชคนเพื่ออนาคต” เกิดจากความร่วมมือระหว่างกระทรวง พม. และกระทรวงศึกษาธิการ ซึ่งเป็นโครงการตามนโยบายของนายกรัฐมนตรี (พลเอกประยุทธ์ จันทร์โอชา) เมื่อประมาณ 2 ปี โดยให้หาครูแนะแนวสู่โค้ชชีวิตในขั้นต้นอย่างน้อย 20,000 คนทั่วประเทศ อย่างมีคุณภาพและเร็วที่สุด เพื่อให้คําปรึกษาแนะนําและแก้ปัญหาสังคม อีกทั้งเป็นที่พึ่งทางใจสําหรับเด็ก ซึ่งปัจจุบัน ปัญหามากมายอยู่ที่เด็ก ไม่ว่าจะเป็น ปัญหาความยากจน การตั้งครรภ์ในวัยเรียน ความรุนแรงในครอบครัว การแสวงหาประโยชน์จากเด็ก การล่วงละเมิด และปัญหายาเสพติด เป็นต้น
นายจุติ กล่าวต่อไปว่า เราต้องช่วยกันสร้างโอกาสแห่งความเท่าเทียมกันทางการศึกษาให้กับเด็กไม่ว่าจะเรียนที่ไหน ใกล้หรือไกลเพียงใด โดยต้องใช้เทคโนโลยีเข้ามาช่วยเด็กในการเรียนรู้ ซึ่งห้องสมุดจะไม่ใช่เป็นเพียงห้องที่รวบรวมหนังสือ แต่จะต้องเป็นห้องสมุดดิจิทัลที่มีคอมพิวเตอร์สําหรับเปิดโลกการเรียนรู้ของเด็กให้กว้างขวางและทั่วถึงยิ่งขึ้น สําหรับเด็กที่มีฐานะยากจน ซึ่งมักอยู่กับปู่ย่าตายายที่เป็นผู้สูงอายุ เพราะพ่อแม่ผู้ปกครองต้องไปงานที่จังหวัดอื่น เราต้องช่วยกันส่งเสริมเรื่องการมีอาชีพ เพื่อให้มีรายได้ดูแลตนเองได้ ซึ่งมีหลายโรงเรียนได้สอนวิชาการควบคู่ไปกับการอาชีพ ซึ่งเมื่อเด็กเรียนจบแล้ว สามารถนําความรู้ไปประกอบอาชีพได้ทันที นอกจากนี้ เราต้องร่วมมือกับเครือข่ายภาคธุรกิจเอกชนส่งเสริมอาชีพที่ขาดแคลนและอาชีพใหม่ๆ ของตลาดแรงงาน ที่สร้างรายได้ที่ดีและมั่นคงในอนาคต อาทิ Butler เชฟอาหารไทย ผู้ดูแลผู้สูงอายุ และผู้เชี่ยวชาญด้านเส้นผม เป็นต้น
นายจุติ กล่าวเพิ่มเติมว่า การอบรมหลักสูตรนี้ มีความจําเป็นและความสําคัญในการเป็นครูแนะแนวสู่โค้ชชีวิตสําหรับเด็กเพื่อช่วยสร้างคนรุ่นใหม่เป็นทุนมนุษย์ที่มีคุณภาพในการพัฒนาประเทศในอนาคต โดยเรามาทํางานร่วมกันไม่ว่าจะเป็น ห้องสมุดดิจิทัล โรงเรียนสอนผู้ปกครอง "พิษณุโลก พร้อมช่วย" ศูนย์ช่วยเหลือสังคมตําบล และกองทุนต่างๆ สําหรับเด็ก
รัฐบาลไทย-ข่าวทำเนียบรัฐบาล-ท่าเรือกรุงเทพ ให้บริการในวันหยุดช่วงเทศกาลปีใหม่ 2566
วันจันทร์ที่ 26 ธันวาคม 2565
ท่าเรือกรุงเทพ ให้บริการในวันหยุดช่วงเทศกาลปีใหม่ 2566
...
การท่าเรือแห่งประเทศไทย (กทท.) ขอแจ้งว่า ท่าเรือกรุงเทพ (ทกท.) ยังคงให้บริการด้านการบรรทุกขนถ่ายและขนส่งสินค้าหรือตู้สินค้าการให้บริการในวันหยุดราชการกรณีพิเศษ ประจําปี 2565 และวันหยุดชดเชยเทศกาลปีใหม่
ในการนี้ บริษัทสายการเดินเรือหรือตัวแทนเรือ เจ้าของสินค้าหรือตัวแทนสินค้า ที่มีความประสงค์จะทําการบรรทุกขนถ่ายและขนส่งสินค้าหรือตู้สินค้าที่ ทกท. ดังนี้
1. ในระหว่างวันศุกร์ที่ 30 ธันวาคม 2565 ตั้งแต่เวลา 08.30 น. ถึงวันเสาร์ที่ 31 ธันวาคม 2565 เวลา 08.30 น. และในระหว่างวันจันทร์ที่ 2 มกราคม 2566 ตั้งแต่เวลา 08.30 น. ถึงวันอังคารที่ 3 มกราคม 2566 เวลา 08.30 น. โปรดแสดงความจํานงล่วงหน้าภายในเวลา 14.00 น. ของวันพฤหัสบดีที่ 29 ธันวาคม 2565
2. ในระหว่างวันจันทร์ที่ 9 มกราคม 2566 ตั้งแต่เวลา 08.30 น. ถึงวันอังคารที่ 10 มกราคม 2566 เวลา 08.30 น. โปรดแสดงความจํานงล่วงหน้าภายในเวลา 14.00 น. ของวันศุกร์ที่ 6 มกราคม 2566
เพื่อ ทกท. จะได้จัดพนักงานและเครื่องมือทุ่นแรงเตรียมไว้ให้บริการ หากบริษัทสายการเดินเรือหรือตัวแทนเรือ เจ้าของสินค้าหรือตัวแทนสินค้า ไม่ได้แจ้งความประสงค์ขอทําการบรรทุกขนถ่ายและขนส่งสินค้าหรือตู้สินค้าไว้ล่วงหน้า ทกท. จะงดให้บริการในวันและเวลาดังกล่าว
ทั้งนี้ กทท. จะหยุดให้บริการบรรทุกขนถ่ายและขนส่งสินค้า หรือตู้สินค้า ที่ ทกท. ในช่วงเทศกาลปีใหม่ตั้งแต่วันเสาร์ที่ 31 ธันวาคม 2565 เวลา 08.30 น. ถึงวันจันทร์ที่ 2 มกราคม 2566 เวลา 08.30 น.
.............................................................
รัฐบาลไทย-ข่าวทำเนียบรัฐบาล-ธนาคารอิสลามแห่งประเทศไทย (ไอแบงก์) มีมติแต่งตั้ง ‘นายทวีลาภ ฤทธาภิรมย์’ ดำรงตำแหน่งผู้จัดการธนาคาร มีผล 1 มกราคม 2566
วันจันทร์ที่ 26 ธันวาคม 2565
26/12/2565
ธนาคารอิสลามแห่งประเทศไทย (ไอแบงก์) มีมติแต่งตั้ง ‘นายทวีลาภ ฤทธาภิรมย์’ ดํารงตําแหน่งผู้จัดการธนาคาร มีผล 1 มกราคม 2566
ธนาคารอิสลามแห่งประเทศไทย (ไอแบงก์) ประกาศแต่งตั้ง นายทวีลาภ ฤทธาภิรมย์ ดํารงตําแหน่งผู้จัดการธนาคาร คนใหม่ มีผลวันที่ 1 มกราคม  2566
นายภูมิศักดิ์ อรัญญาเกษมสุข ประธานกรรมการธนาคาร เปิดเผยว่า หลังจากที่คณะกรรมการสรรหาผู้จัดการธนาคารอิสลามแห่งประเทศไทย ได้ดําเนินการตามกระบวนการสรรหาและนําเสนอต่อคณะกรรมการธนาคารแล้ว ที่ประชุมคณะกรรมการธนาคาร ครั้งที่ 11/2565 เมื่อวันที่ 29 พฤศจิกายน 2565 ได้มีมติแต่งตั้ง นายทวีลาภ ฤทธาภิรมย์ เข้าดํารงตําแหน่ง ผู้จัดการธนาคารอิสลามแห่งประเทศไทย โดยมีผลตั้งแต่วันที่ 1 มกราคม 2566 เป็นต้นไป
นายทวีลาภ ฤทธาภิรมย์ มีประสบการณ์ในแวดวงธุรกิจการเงินการธนาคารมากกว่า 30 ปี โดยก่อนจะมาร่วมงานกับไอแบงก์ ดํารงตําแหน่งกรรมการผู้ช่วยผู้จัดการใหญ่ กรรมการบริหาร และกรรมการกํากับดูแลกิจการ ธนาคารกรุงเทพ จํากัด (มหาชน) มีความรู้ความเชี่ยวชาญด้านธุรกิจธนาคารในสถาบันการเงินขนาดใหญ่ ซึ่งสามารถนําประสบการณ์มาพัฒนาและขับเคลื่อนธนาคารอิสลามแห่งประเทศไทยสู่การเปลี่ยนแปลงอย่างยั่งยืนต่อไปได้ในอนาคต นายภูมิศักดิ์ กล่าว
รัฐบาลไทย-ข่าวทำเนียบรัฐบาล-พม. จับมือผู้ประกอบการ จ.ปทุมธานี จ้างงานผู้เสียหายจากการค้ามนุษย์  ช่วยพัฒนาอาชีพ สร้างรายได้
วันจันทร์ที่ 26 ธันวาคม 2565
พม. จับมือผู้ประกอบการ จ.ปทุมธานี จ้างงานผู้เสียหายจากการค้ามนุษย์  ช่วยพัฒนาอาชีพ สร้างรายได้
พม. จับมือผู้ประกอบการ จ.ปทุมธานี จ้างงานผู้เสียหายจากการค้ามนุษย์  ช่วยพัฒนาอาชีพ สร้างรายได้
วันนี้ (26 ธ.ค. 65) เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีลงนามบันทึกความเข้าใจว่าด้วยความร่วมมือด้านการจ้างงานผู้เสียหายจากการค้ามนุษย์ ระหว่างสํานักงานปลัดกระทรวงการพัฒนาสังคมและความมั่นคงของมนุษย์ โดยสถานคุ้มครองสวัสดิภาพผู้เสียหายจากการค้ามนุษย์จังหวัดปทุมธานี (สคม.ปทุมธานี) กับสถานประกอบกิจการ จํานวน 5 แห่ง ในพื้นที่จังหวัดปทุมธานี โดยมี ผู้อํานวยการกองต่อต้านการค้ามนุษย์ พร้อมผู้อํานวยการสถานคุ้มครองสวัสดิภาพผู้เสียหายจากการค้ามนุษย์ จํานวน 8 แห่งทั่วประเทศ และผู้แทนหน่วยงานที่เกี่ยวข้องเข้าร่วม ได้แก่ กระทรวงแรงงาน กรมสอบสวนคดีพิเศษ (ดีเอสไอ) กระทรวงยุติธรรม และองค์กรระหว่างประเทศ ณ สถานคุ้มครองสวัสดิภาพผู้เสียหายจากการค้ามนุษย์จังหวัดปทุมธานี
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการคุ้มครองสวัสดิภาพและช่วยเหลือผู้เสียหายจากการค้ามนุษย์และบังคับใช้แรงงาน หรือบริการมาอย่างต่อเนื่อง ไม่ว่าผู้เสียหายจะมีความแตกต่างทางเพศ อายุ สัญชาติ เชื้อชาติ และประเพณีวัฒนธรรม โดยคํานึงถึงศักดิ์ศรีความเป็นมนุษย์ และยึดผู้เสียหายเป็นศูนย์กลาง เพื่อให้กระบวนการคุ้มครองสวัสดิภาพและช่วยเหลือผู้เสียหายในทุกมิติตามมาตรฐานและหลักการสากล
นายอนุกูล กล่าวต่อไปว่า สําหรับผู้เสียหายที่เป็นกลุ่มแรงงานต่างด้าวมีแรงงานที่มีความรู้ ความสามารถ ความเชี่ยวชาญในงานต่างๆ ที่หลากหลาย แต่ถูกนําไปแสวงหาประโยชน์โดยมิชอบ ส่งผลกระทบให้ขาดโอกาสในการประกอบอาชีพ ขาดรายได้ และสูญเสียโอกาสต่างๆ ในชีวิตไป ทั้งนี้ บันทึกความเข้าใจว่าด้วยความร่วมมือด้านการจ้างงานผู้เสียหายจากการค้ามนุษย์ฉบับนี้ จะเข้ามาช่วยเหลือและส่งเสริมให้ผู้เสียหายสามารถประกอบอาชีพ มีรายได้ระหว่างอยู่ในความคุ้มครองสวัสดิภาพและตอบสนองความต้องการแรงงานของผู้ประกอบกิจการในพื้นที่จังหวัดปทุมธานี อีกทั้งเป็นการเยียวยาคุณค่าความเป็นมนุษย์ให้กับผู้เสียหายและป้องกันไม่ให้ถูกแสวงหาประโยชน์ อันเป็นการละเมิดต่อกฎหมายอีก
นายอนุกูล กล่าวเพิ่มเติมว่า สําหรับสาระสําคัญ ของความร่วมมือครั้งนี้ ประกอบด้วย 1) ผู้ประกอบกิจการที่มีความประสงค์จะจัดจ้างลูกจ้างซึ่งเป็นบุคคลต่างด้าวที่อยู่ระหว่างกระบวนการคุ้มครองสวัสดิภาพ และช่วยเหลือทางกระบวนการยุติธรรมของ สคม.ปทุมธานี ต้องดําเนินการจ้างงานให้เป็นไปตามกฎหมายระเบียบ ประกาศ หรือข้อบังคับ ของกระทรวงแรงงาน 2) อบรมให้ความรู้ ฝึกทักษะอาชีพ เพื่อเป็นการพัฒนาทักษะฝีมือของแรงงาน และจัดประชุมเพื่อพิจารณาความรู้ ความสามารถ ความเหมาะสม และกระบวนงานด้านการคุ้มครองสวัสดิภาพของผู้เสียหายตามพระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม ร่วมกับผู้ประกอบกิจการ 3) ผู้ประกอบกิจการมีหน้าที่ดูแลความปลอดภัยระหว่างที่ผู้เสียหายเป็นลูกจ้าง และห้ามมิให้กระทําการใดๆ ต่อผู้เสียหายที่เป็นการละเมิดต่อสิทธิและเสรีภาพตามกฎหมาย 4) ผู้ประกอบกิจการต้องจัดทํารายละเอียดการรับ – จ่าย ค่าจ้างแรงงาน ส่งให้ สคม.ปทุมธานี ทราบทุกเดือน ตลอดระยะเวลาการทํางาน และ 5) สคม.ปทุมธานี และผู้ประกอบกิจการ พร้อมให้ความร่วมมือ สนับสนุนในการให้ความช่วยเหลือผู้เสียหายและร่วมกันปรึกษาหารือในการแก้ไขปัญหาที่อาจเกิดขึ้นในระหว่างการจ้างงาน
รัฐบาลไทย-ข่าวทำเนียบรัฐบาล-กรมทางหลวงชนบทเชิญชวนประชาชนชมทัศนียภาพไฟประดับสะพานข้ามแม่น้ำเจ้าพระยา 13 แห่ง ช่วงเทศกาลปีใหม่ 2566
วันจันทร์ที่ 26 ธันวาคม 2565
กรมทางหลวงชนบทเชิญชวนประชาชนชมทัศนียภาพไฟประดับสะพานข้ามแม่น้ําเจ้าพระยา 13 แห่ง ช่วงเทศกาลปีใหม่ 2566
ส่งเสริมเศรษฐกิจการท่องเที่ยว สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนชมทัศนียภาพไฟประดับสะพานข้ามแม่น้ําเจ้าพระยาในช่วงเทศกาลปีใหม่ ระหว่างวันที่ 30 ธันวาคม 2565 - 1 มกราคม 2566 สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่โดยรอบให้มีทัศนียภาพที่ร่มรื่นและสวยงาม เพื่อส่งเสริมเศรษฐกิจการท่องเที่ยวภายในประเทศ
สําหรับในช่วงเทศกาลปีใหม่ 2566 นี้ ทช. ได้จัดให้มีการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑลที่อยู่ในความดูแลของ ทช. จํานวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 เพื่อร่วมเป็นส่วนหนึ่งในการส่งเสริมเศรษฐกิจการท่องเที่ยวภายในประเทศ สอดรับกับโครงการ “คมนาคมสีสัน สร้างสรรค์ประเทศไทย” และเพื่อแสดงให้เห็นความงดงามของบรรยากาศบริเวณแม่น้ําเจ้าพระยา เป็นการส่งเสริมการท่องเที่ยวในประเทศได้อีกทางหนึ่ง โดยในวันที่ 30 ธันวาคม 2565 - 1 มกราคม 2566 ทช. จะทําการเปิดไฟประดับสะพานระหว่างเวลา 19.00 - 24.00 น. ประชาชนสามารถร่วมชมทัศนียภาพความสวยงามของสะพานได้ตามเวลาดังกล่าว
นอกจากนี้ ทช. ได้จัดเจ้าหน้าที่ตรวจตราเพื่ออํานวยความสะดวกให้กับประชาชนที่เดินทางมาชมทัศนียภาพบริเวณสะพานข้ามแม่น้ําเจ้าพระยาในเขตกรุงเทพฯ และปริมณฑล ที่อยู่ในความดูแลของ ทช. อีกด้วย ทั้งนี้ หากประชาชนต้องการสอบถามข้อมูลเพิ่มเติมหรือแจ้งเหตุสามารถติดต่อได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีธุรกิจอาหารแช่แข็งไทยโตอย่างต่อเนื่อง มูลค่าโดยรวม 3 ปีกว่า 3 แสนล้านบาท
วันจันทร์ที่ 26 ธันวาคม 2565
26/12/2565
โฆษกรัฐบาลเผย นายกฯ ยินดีธุรกิจอาหารแช่แข็งไทยโตอย่างต่อเนื่อง มูลค่าโดยรวม 3 ปีกว่า 3 แสนล้านบาท
ตัวเลขการจดทะเบียนจัดตั้งธุรกิจอาหารแช่แข็งไทย 10 เดือนแรกปี 2565 เพิ่มขึ้น 84 %
วันนี้ (26 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบจากการรายงาน การเติบโตของธุรกิจอาหารแช่แข็งของประเทศไทย ที่มีการขยายตัวอย่างต่อเนื่อง โดยในช่วงระยะเวลา 3 ปีที่ผ่านมามีมูลค่าการค้ารวม 3 แสนล้านบาท
โฆษกประจําสํานักนายกรัฐมนตรีเปิดเผยว่า ไทยมีภาคธุรกิจอาหารแช่แข็งที่เติบโตดี ทั้งการผลิตเพื่อบริโภคในประเทศ และการส่งออก โดยในช่วงระยะเวลา 3 ปีที่ผ่านมา ธุรกิจอาหารแช่แข็งในไทยทํามูลค่าการค้าโดยรวมได้ถึง 3 แสนล้านบาท ซึ่งช่วงเดือนมกราคม- ตุลาคม 2565 มีการจดทะเบียนนิติบุคคลในธุรกิจอาหารแช่แข็ง เพิ่มขึ้นถึง 84% เมื่อเปรียบเทียบกับช่วงเวลาเดียวกันในปีก่อนหน้า ทั้งนี้ นักลงทุนไทยมีการลงทุนธุรกิจอาหารแช่แข็งในไทยเป็นอันดับ 1 ด้วยมูลค่าทุน 48,091.14 ล้านบาท (ร้อยละ 86.20) ตามมาด้วย ญี่ปุ่น มูลค่าการลงทุน 3,629.82 ล้านบาท (ร้อยละ 6.51) , จีน มูลค่าการลงทุน 1,038.45 ล้านบาท (ร้อยละ 1.86) และ สิงคโปร์ มูลค่าการลงทุน 813.89 ล้านบาท (ร้อยละ 1.46) ซึ่งในเดือน มกราคม-กันยายน 2565 มีสินค้า 8 ชนิดของอาหารแช่แข็งไทยจําพวกวัตถุดิบแช่แข็งที่ส่งออกไปต่างประเทศ มีมูลค่าการส่งออกอาหารแช่แข็งถึง 87,896 ล้านบาท ได้แก่ ผลไม้แช่แข็ง ผักสดแช่เย็นแช่แข็ง กุ้งสดแช่เย็นแช่แข็ง ปลาหมึกสดแช่เย็นแช่แข็ง เนื้อปลาและปลาสดแช่เย็นแช่แข็ง ปูสดแช่เย็นแช่แข็งนึ่งหรือต้ม ไก่สดแช่เย็นแช่แข็ง และเป็ดสดแช่เย็นแช่แข็ง
โดยแนวโน้มการเติบโตที่เพิ่มมากขึ้นของธุรกิจอาหารแช่แข็งในไทย ทั้งเพื่อบริโภคในประเทศ ที่ส่วนใหญ่เป็นอาหารแช่แข็งพร้อมทาน และส่งออกไปตลาดต่างประเทศที่ส่วนใหญ่เป็นวัตถุดิบแช่แข็ง สืบเนื่องมาจากอาหารแช่แข็งสามารถเก็บรักษาได้นาน ได้เปรียบเรื่องการรักษาความสด และช่วยลดจํานวนในการออกไปซื้อของที่ตลาดหรือซูเปอร์มาร์เก็ต
“นายกรัฐมนตรีชื่นชมการทํางานของภาคส่วนที่เกี่ยวข้อง ที่ช่วยผลักดันการผลิตสินค้าให้มีคุณภาพ จนสามารถส่งออกและแข่งขันในเวทีโลกได้ นายกรัฐมนตรีเชื่อว่า ตลาดสินค้าอาหารแช่แข็ง นั้นเป็นการเพิ่มโอกาสที่สําคัญในการฟื้นฟูเศรษฐกิจของประเทศไทย ตามนโยบาย “อาหารไทย อาหารโลก” ทั้งนี้ ประเทศไทยซึ่งถือได้ว่าเป็นครัวของโลก เนื่องจากเป็นประเทศที่มีอุตสาหกรรมอาหารที่เข้มแข็ง มีความสมบูรณ์ไปด้วยทรัพยากรอาหาร และมีศักยภาพในการผลิต การส่งออกผลิตภัณฑ์อาหารแช่แข่งเป็นหนึ่งตัวอย่างที่สําคัญของความสําเร็จนี้ ทั้งนี้จะส่งผลต่อยอดไปถึงการเผยแพร่วัฒนธรรมทางด้านอาหารอีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีและรัฐมนตรีว่าการกระทรวงกลาโหม สั่ง ทร. ตั้งคณะกรรมการสอบสวนข้อเท็จจริง ร.ล.สุโขทัย อับปาง ย้ำค้นหาช่วยเหลือถึงที่สุดจนกว่าจะครบ พร้อมดูแลเยียวยาทุกครอบครัว
วันจันทร์ที่ 26 ธันวาคม 2565
26/12/2565
นายกรัฐมนตรีและรัฐมนตรีว่าการกระทรวงกลาโหม สั่ง ทร. ตั้งคณะกรรมการสอบสวนข้อเท็จจริง ร.ล.สุโขทัย อับปาง ย้ําค้นหาช่วยเหลือถึงที่สุดจนกว่าจะครบ พร้อมดูแลเยียวยาทุกครอบครัว
นายกรัฐมนตรีและรัฐมนตรีว่าการกระทรวงกลาโหม สั่ง ทร. ตั้งคณะกรรมการสอบสวนข้อเท็จจริง ร.ล.สุโขทัย อับปาง ย้ําค้นหาช่วยเหลือถึงที่สุดจนกว่าจะครบ พร้อมดูแลเยียวยาทุกครอบครัว
นายกรัฐมนตรีและรัฐมนตรีว่าการกระทรวงกลาโหม สั่ง ทร. ตั้งคณะกรรมการสอบสวนข้อเท็จจริง ร.ล.สุโขทัย อับปาง ย้ําค้นหาช่วยเหลือถึงที่สุดจนกว่าจะครบ พร้อมดูแลเยียวยาทุกครอบครัว
วันนี้ (26 ธันวาคม 2565) พลเอกคงชีพ ตันตระวาณิชย์ โฆษกกระทรวงกลาโหม เปิดเผยว่า ระหว่างการค้นหาช่วยเหลือผู้ประสบภัยจาก ร.ล.สุโขทัย อับปาง นรม. และ รมว.กห. ได้สั่งการให้ ทร. ตั้งคณะกรรมการสอบสวนข้อเท็จจริง กรณี ร.ล.สุโขทัย ประสบเหตุอับปางลง เพื่อหาข้อเท็จจริงสาเหตุของการอับปาง และตรวจสอบขั้นตอนการดําเนินการภายหลังเรือประสบเหตุอับปาง จนเป็นเหตุให้มีผู้ประสบภัย เพื่อจัดทําบทเรียนในการป้องกันอุบัติเหตุและความเสียหาย มิให้เกิดเหตุการณ์ในลักษณะเดียวกันอีก
พลเอก ประยุทธ์ ได้ย้ําขอให้ ทร. ยังคงดํารงความมุ่งมั่นระดมค้นหา และช่วยเหลือกําลังพลอีก 11 นาย ที่ยังสูญหายให้ถึงที่สุดจนกว่าจะครบทั้งหมด โดย นรม. และรมว.กห. ยังได้ให้กําลังใจและแสดงความห่วงใยครอบครัวกําลังพลที่สูญเสียและยังสูญหาย โดยกําชับให้ ทร. เข้าไปช่วยเหลือดูแลและเยียวยาทุกครอบครัวที่ประสบภัยอย่างใกล้ชิด และให้จัดพิธีทางศาสนาแก่กําลังพลทุกนายที่เสียชีวิตอย่างสมเกียรติ พร้อมขอเป็นกําลังใจให้กับกําลังทหารและเจ้าหน้าที่ทุกฝ่าย ที่ยังคงร่วมกันทํางานกู้ภัยและค้นหาผู้สูญหายที่ยังคงเหลือ
โฆษกกระทรวงกลาโหมกล่าวเพิ่มเติมว่า เหตุการณ์เรืออับปางครั้งนี้ ถือเป็นการสูญเสียครั้งใหญ่ ที่สะเทือนใจกําลังพลทุกเหล่าทัพและสังคมอย่างมาก ซึ่งมีความละเอียดอ่อนทางด้านจิตใจ โดยเฉพาะกับครอบครัวผู้สูญเสียและยังสูญหาย ซึ่ง กห. และ ทร. จะทําหน้าที่ให้ดีที่สุดในการติดตามช่วยเหลือผู้ที่ยังสูญหาย ขณะเดียวกัน กห. ก็ไม่ได้นิ่งนอนใจกับการตรวจสอบข้อเท็จจริงที่เกิดขึ้น ทั้งก่อนและระหว่างเรืออับปาง โดยจะเร่งทําความจริงให้ปรากฎด้วยความโปร่งใส พร้อมทั้งขอขอบคุณประชาชนทุกคน ที่เป็นกําลังใจให้กับครอบครัวผู้ประสบภัยทุกคน โดยเชื่อว่าเราจะผ่านความยากลําบากนี้ไปด้วยกัน
รัฐบาลไทย-ข่าวทำเนียบรัฐบาล-กรมศุลกากรยึดเนื้อสุกรลักลอบเข้าประเทศตามแนวชายแดนไทย - กัมพูชา น้ำหนัก 1,142 กิโลกรัม รวมมูลค่า 137,040 บาท
วันจันทร์ที่ 26 ธันวาคม 2565
26/12/2565
กรมศุลกากรยึดเนื้อสุกรลักลอบเข้าประเทศตามแนวชายแดนไทย - กัมพูชา น้ําหนัก 1,142 กิโลกรัม รวมมูลค่า 137,040 บาท
วันนี้ (26 ธันวาคม 2565) กรมศุลกากรร่วมกับทหารพรานและกรมปศุสัตว์ยึดเนื้อสุกรข้ามชายแดน ซุกโกดัง น้ําหนัก 1,142 กิโลกรัม รวมมูลค่า 137,040 บาท บริเวณพื้นที่บ้านหนองเอี่ยน ตําบลท่าข้าม อําเภออรัญประเทศ จังหวัดสระแก้ว
นายพันธ์ทอง ลอยกุลนันท์ รองอธิบดีกรมศุลกากร รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า จากกรณีที่มีการลักลอบนําเนื้อสุกรและชิ้นส่วนสุกรที่มีถิ่นกําเนิดจากต่างประเทศเข้ามาจําหน่ายในราชอาณาจักรไทย กรมศุลกากรจึงให้เจ้าหน้าที่ในพื้นที่ต่าง ๆ เข้มงวดในการตรวจค้นจุดที่มีความเสี่ยงในการลักลอบนําเนื้อสุกรและชิ้นส่วนสุกรเข้ามาในประเทศ เพื่อป้องกันการแพร่ระบาดของโรค ASF ที่ส่งผลกระทบต่อสุขภาพอนามัยของผู้บริโภค พร้อมปกป้องเกษตรกรผู้เลี้ยงสุกรในประเทศอย่างต่อเนื่อง
สําหรับในวันนี้ (26 ธันวาคม 2565) กรมศุลกากรได้รับแจ้งว่าจะมีการลักลอบนําเอาเนื้อสุกรที่ชําแหละแล้วจากฝั่งประเทศกัมพูชาเข้ามาในประเทศทางตามแนวชายแดนไทยกัมพูชาในพื้นที่บ้านหนองเอี่ยน ตําบลท่าข้าม อําเภออรัญประเทศ จังหวัดสระแก้ว จึงร่วมกับเจ้าหน้าที่ทหารกรมทหารพรานที่ 13 และเจ้าหน้าที่กรมปศุสัตว์ จังหวัดสระแก้ว นํากําลังไปทําการตรวจสอบบริเวณดังกล่าว พบชายชาวกัมพูชา 2 คน ขณะลักลอบนําเข้าเนื้อสุกรแช่แข็งบรรจุกระสอบและทยอยนําเก็บในโกดังร้าง เจ้าหน้าที่ศุลกากรด่านศุลกากรอรัญประเทศ และเจ้าหน้าที่ทหารจึงได้แสดงตน เพื่อขอตรวจค้น พบเนื้อสุกรแช่แข็ง ประมาณ 1,142 กิโลกรัม รวมมูลค่า 137,040 บาท ไม่ผ่านพิธีการทางด่านศุลกากร
เมื่อเจ้าหน้าที่ทําการสอบถามข้อมูล ทราบว่า ชายดังกล่าวได้รับการว่าจ้างให้ขนเนื้อสุกรข้ามจากชายแดนกัมพูชามาฝั่งไทย โดยนํามาวางไว้บริเวณริมหนองน้ําติดชายแดนกัมพูชา และทยอยนํามาเก็บไว้ในโกดังร้าง การกระทําดังกล่าว เป็นความผิดฐานนําเข้ามาในราชอาณาจักรโดยไม่ผ่านพิธีการศุลกากร ตามมาตรา 242 ประกอบมาตรา 252 แห่งพระราชบัญญัติศุลกากร พ.ศ. 2560 และของกลางดังกล่าวเป็นซากสัตว์ ผู้ใดนําเข้ามาในราชอาณาจักรซึ่งสัตว์หรือซากสัตว์ต้องได้รับอนุญาตตามมาตรา 31 แห่ง พ.ร.บ.โรคระบาดสัตว์ พ.ศ. 2558 พนักงานศุลกากรจึงใช้อํานาจตามมาตรา 166 มาตรา 167 แห่ง พ.ร.บ. ศุลกากร พ.ศ. 2560 นําผู้ต้องหาพร้อมของกลางดําเนินการตามกฎหมายต่อไป
โฆษกกรมศุลกากร กล่าวต่ออีกว่า จากสถิติการจับกุมการลักลอบนําเนื้อสุกรและชิ้นส่วนสุกรที่มีถิ่นกําเนิดจากต่างประเทศเข้ามาในราชอาณาจักรไทย ตั้งแต่ช่วงเดือนกรกฎาคม 2565 ถึงปัจจุบัน มีจํานวนทั้งหมด 14 คดี รวม 174,832 กิโลกรัม มูลค่า 35,584,340 บาท ทั้งนี้ กรมศุลกากรจะส่งมอบเนื้อสุกรแช่แข็งให้กรมปศุสัตว์เพื่อดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เตือน เมาไม่ขับ ชี้ ปีที่ผ่านมา ถูกคุมประพฤติถึง 7,868 คดี เผย กรมคุมประพฤติทั่วประเทศ เร่งรณรงค์ลดอุบัติเหตุทางถนน
วันจันทร์ที่ 26 ธันวาคม 2565
26/12/2565
รัฐมนตรีว่าการกระทรวงยุติธรรม เตือน เมาไม่ขับ ชี้ ปีที่ผ่านมา ถูกคุมประพฤติถึง 7,868 คดี เผย กรมคุมประพฤติทั่วประเทศ เร่งรณรงค์ลดอุบัติเหตุทางถนน
รัฐมนตรีว่าการกระทรวงยุติธรรม เตือน เมาไม่ขับ ชี้ ปีที่ผ่านมา ถูกคุมประพฤติถึง 7,868 คดี เผย กรมคุมประพฤติทั่วประเทศ เร่งรณรงค์ลดอุบัติเหตุทางถนน สร้างความรู้โทษของแอลกอฮอล์ พร้อมพาผู้ถูกคุมประพฤติ บริการสังคม ตัดต้นไม้จุดเสี่ยงเกิดเหตุ
วันที่ 26 ธันวาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกิจกรรมลดอุบัติเหตุทางถนนในช่วงเทศกาลปีใหม่ว่า กรมคุมประพฤติ ที่มีภารกิจหลักในการคุมประพฤติ ผู้ที่มีคดีเข้าสู่กระบวนการคุมประพฤติ ในฐานความผิดขับรถขณะเมาสุรา ซึ่งในช่วงเทศกาลปีใหม่ 2565 มีถึง 7,868 คดี โดยการดื่มแล้วขับ ก็ยังเป็นสาเหตุหลักในการเกิดอุบัติเหตุ นายวีระกิตติ์ หาญปริพรรณ์ อธิบดีกรมคุมประพฤติ จึงได้สั่งการให้สํานักงานคุมประพฤติทั่วประเทศ จัดกิจกรรมป้องกันและลดอุบัติเหตุทางถนน ในช่วงเทศกาลปีใหม่ 2566 เพื่อให้ประชาชนตระหนักถึงความสําคัญของการใช้รถใช้ถนนอย่างปลอดภัย โดยเฉพาะการไม่ขับรถขณะเมาสุรา เพราะนอกจากจะถูกคุมประพฤติแล้ว ยังสร้างความเดือดร้อนให้กับสังคมด้วย
“ในช่วง 7 วันอันตราย ของปีใหม่ 2565 ศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ ได้มีการสรุปอุบัติเหตุทางถนน พบว่า มีถึง 2,707 ครั้ง ส่งผลให้มีผู้บาดเจ็บ 2,672 คน และเสียชีวิต 333 ราย ซึ่งสาเหตุส่วนใหญ่ มาจากขับรถเร็ว 35.12% และ ดื่มแล้วขับ 29.51% โดยจะเห็นได้ว่า การเมาแล้วขับ ยังเป็นปัญหาหลัก ในการเกิดอุบัติเหตุ และสร้างความเดือดร้อนให้กับผู้ใช้รถใช้ถนนด้วย เพราะการดื่มแล้วขับ อาจจะเป็นต้นเหตุ ให้คนในครอบครัว หรือ ผู้อื่นเสียชีวิต จากความประมาทดื่มสุราแล้วขับรถก็ได้ ” รมว.ยุติธรรม กล่าว
นายสมศักดิ์ กล่าวอีกว่า จากข้อมูลของปีที่ผ่านมา กรมคุมประพฤติ จึงได้เน้นย้ําในการรณรงค์ไม่ขับรถขณะเมาสุรา โดยนอกจาก จะเดินประชาสัมพันธ์ในชุมชนแล้ว ยังมีการนําประชาชน เข้ารับการอบรมความรู้โทษภัยของแอลกอฮอล์ด้วย รวมถึงยังช่วยลดปัจจัยเสี่ยงด้านถนนและสภาพแวดล้อมในการเกิดอุบัติเหตุ ด้วยการนําผู้ถูกคุมความประพฤติ ทํางานบริการสังคม ปรับภูมิทัศน์ ตัดแต่งต้นไม้ บริเวณทางแยกและจุดเสี่ยงต่อการเกิดอุบัติเหตุ ซึ่งจะช่วยลดความสูญเสียจากอุบัติเหตุ และปรับเปลี่ยนทัศนคติค่านิยม และสร้างจิตสํานึกความรับผิดชอบต่อสังคม โดยจะเป็นรากฐานในการสร้างวัฒนธรรมความปลอดภัยทางถนนอย่างยั่งยืนในสังคมไทย
รัฐบาลไทย-ข่าวทำเนียบรัฐบาล-พม. จับมือกรมประชาสัมพันธ์ พัฒนาเยาวชนคนรุ่นใหม่ เป็น Young Smart PR สื่อสารเชิงบวก ลดความขัดแย้งในสังคม
วันจันทร์ที่ 26 ธันวาคม 2565
พม. จับมือกรมประชาสัมพันธ์ พัฒนาเยาวชนคนรุ่นใหม่ เป็น Young Smart PR สื่อสารเชิงบวก ลดความขัดแย้งในสังคม
พม. จับมือกรมประชาสัมพันธ์ พัฒนาเยาวชนคนรุ่นใหม่ เป็น Young Smart PR สื่อสารเชิงบวก ลดความขัดแย้งในสังคม
เมื่อวันที่ 25 ธ.ค. 6509.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีปิดโครงการ Young Smart PR พร้อมทั้งมอบเกียรติบัตร วุฒิบัตรให้แก่เยาวชนผู้ผ่านการอบรม ได้แก่ นักเรียนระดับมัธยมศึกษาตอนปลาย นักศึกษาระดับอาชีวศึกษาและอุดมศึกษา จํานวน 31 คน จาก 12 สถาบันการศึกษาในพื้นที่จังหวัดพิษณุโลก โดยมี พลโท สรรเสริญ แก้วกําเนิด อธิบดีกรมประชาสัมพันธ์ กล่าวรายงาน อีกทั้งได้ร่วมพูดคุยกับผู้แทนเยาวชนที่ร่วมโครงการฯ ในรายการ คิดส์ดี ซึ่งจะออกอากาศทาง สถานีโทรทัศน์ NBT North ณ สถานีวิทยุโทรทัศน์แห่งประเทศไทยจังหวัดพิษณุโลก อําเภอเมือง จังหวัดพิษณุโลก
นายจุติ กล่าวว่า วันนี้ การสื่อสารเป็นหัวใจสําคัญของการสร้างความเข้าใจและลดความขัดแย้งในสังคม ซึ่งโครงการนี้ จะทําให้เยาวชนได้พัฒนาบุคลิกภาพและกรอบความคิดเป็นตัวของตัวเอง และความคิดบวกทําเพื่อสังคมส่วนรวมมากกว่าตนเอง หลังจากนี้ เยาวชนที่ร่วมโครงการฯ ต้องการที่จะตั้งชมรมสร้างองค์ความรู้ต่อยอดและความคิดบวก โดยจะใช้ชื่อชมรมว่า “เมืองไทยบ้านฉัน หยุดบูลลี่ประเทศไทย” ซึ่งตนคิดว่าเป็นโครงการที่ดีและเยาวชนจะได้นําความรู้ความสามารถมานําเสนอในเชิงบวกเพื่อให้สังคมอยู่ร่วมกันอย่างสันติสุขและมีความหวัง
สําหรับการต่อยอดโครงการนี้ กระทรวง พม. จะนําไปขับเคลื่อนให้เข้าถึงสภาเด็กและเยาวชน สภานักเรียน ในทุกพื้นที่ และใช้เทคนิคในการสื่อสารที่ไม่บิดเบือนข้อเท็จจริง การให้ความจริง การเข้าถึงรับรู้ และการเปลี่ยนแปลงที่ดี ซึ่งในระยะต่อไป เราจะต้องหาครูและประสบการณ์เพิ่มเติมให้กับเยาวชนกลุ่มนี้ และเราต้องการเห็นเยาวชนในภูมิภาคอื่นๆ มีความเชี่ยวชาญในด้านการสื่อสาร เพื่อสร้างความเข้าใจให้กับชุมชน สังคม และประเทศด้วย ถ้าเราทําอย่างต่อเนื่อง จะทําให้มีแกนนําคนรุ่นใหม่ในการสร้างความเข้าใจและเป็นนักสื่อสารที่ดีและเที่ยงตรง
นายจุติ กล่าวเพิ่มเติมว่า โครงการ Young Smart PR เป็นความร่วมมือระหว่างกระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก และกรมประชาสัมพันธ์ โดยสํานักประชาสัมพันธ์เขต 4 ซึ่งจัดอบรมการประชาสัมพันธ์ให้กับเยาวชนคนรุ่นใหม่ทั้งภาคทฤษฎี ภาคปฏิบัติ และทัศนศึกษาดูงาน เพื่อส่งเสริมและพัฒนาทักษะความรู้ ประสบการณ์ เคล็ดลับที่ดีด้านการประชาสัมพันธ์ สําหรับการนําไปใช้ขับเคลื่อนการผลิตสื่อดิจิทัลหรือชิ้นงานที่ดีมีประโยชน์ให้กับสถาบันการศึกษาของตนเอง ตลอดจนเป็นเครือข่ายประชาสัมพันธ์ที่มีประสิทธิภาพต่อไป
รัฐบาลไทย-ข่าวทำเนียบรัฐบาล-รฟท. และมูลนิธิฉะเชิงเทราเพื่อการพัฒนา ร่วมประชุมหารือต่อยอด ส่งเสริมการท่องเที่ยวแบบบูรณาการ
วันพุธที่ 21 ธันวาคม 2565
รฟท. และมูลนิธิฉะเชิงเทราเพื่อการพัฒนา ร่วมประชุมหารือต่อยอด ส่งเสริมการท่องเที่ยวแบบบูรณาการ
สร้างความเข้มแข็งให้เศรษฐกิจฐานรากของประเทศ
เมื่อวันที่ 17 ธันวาคม 2565 การรถไฟแห่งประเทศไทย (รฟท.) กระทรวงคมนาคม ได้ร่วมประชุมกับมูลนิธิฉะเชิงเทราเพื่อการพัฒนา โดย ศาสตราจารย์พิเศษ ดร. กิตติพงษ์ กิตยารักษ์ ประธานมูลนิธิฉะเชิงเทราเพื่อการพัฒนา (Chachoengsao Development Foundation - CDF) พร้อมด้วยสมาชิกและภาคีเครือข่ายของมูลนิธิฯ ประกอบด้วยหอการค้าจังหวัดฉะเชิงเทรา ตํารวจภูธรฉะเชิงเทรา และมหาวิทยาลัยราชภัฏราชนครินทร์ ณ ตึกสํานักงานอธิการบดี มหาวิทยาลัยราชภัฏราชนครินทร์ โดยมีวัตถุประสงค์เพื่อต่อยอดส่งเสริมการท่องเที่ยวแบบบูรณาการ ระหว่างรฟท. กับจังหวัด รวมถึงหน่วยราชการ และผู้ประกอบการในพื้นที่ ให้เกิดการกระจายรายได้สู่ท้องถิ่น และสร้างความเข้มแข็งให้กับเศรษฐกิจฐานรากของประเทศ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์รฟท. เปิดเผยว่า ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่เปิดโอกาสให้ทุกภาคส่วน เข้ามามีส่วนร่วมบูรณาการกับรฟท. ในการพัฒนาและส่งเสริมกิจกรรมที่เกิดประโยชน์ต่อประชาชนอย่างต่อเนื่อง ล่าสุด รฟท. โดยฝ่ายบริการโดยสาร ศูนย์ประชาสัมพันธ์ ได้มีการร่วมประชุมกับมูลนิธิฉะเชิงเทราเพื่อการพัฒนา พร้อมด้วย หอการค้าจังหวัดฉะเชิงเทรา ตํารวจภูธรฉะเชิงเทรา และมหาวิทยาลัยราชภัฏนครินทร์ จัดทําแนวทางส่งเสริมการท่องเที่ยวทางรถไฟแบบบูรณาการร่วมกัน “การหารือในครั้งนี้ ถือเป็นการดําเนินการเพื่อส่งเสริมการท่องเที่ยวในเส้นทางใหม่และรูปแบบการให้บริการแนวใหม่ ซึ่ง รฟท. ยังมีความตั้งใจที่จะพัฒนาความร่วมมืออย่างต่อเนื่องกับหน่วยงานภาครัฐและเอกชน ในจังหวัดฉะเชิงเทรา เพื่อเปิดประสบการณ์ใหม่ให้กับประชาชน และนักท่องเที่ยว เดินทางท่องเที่ยวเมืองไทยด้วยรถไฟมากขึ้น”
นายเอกรัชกล่าวว่ารฟท. คาดหวังว่าจากการร่วมมือในครั้งนี้ จะเป็นการจุดประกายการส่งเสริมการท่องเที่ยวภายในประเทศ ตลอดจนกระตุ้นเศรษฐกิจ และเกิดการกระจายรายได้สู่ท้องถิ่น และคนในชุมชน เพื่อให้เศรษฐกิจฐานรากเติบโต เป็นแรงผลักดันให้เศรษฐกิจของประเทศไทยเติบโตตามไปด้วย โดยถือเป็นการตอกย้ําภารกิจของรฟท. ที่นอกจากจะเป็นผู้ให้บริการทั้งในเรื่องการเดินทาง การขนส่งสินค้าที่ดีแล้ว ยังมีเป้าหมายสําคัญในการเข้าไปส่งเสริมพัฒนาชุมชน และสังคมให้เติบโตมีความเข้มแข็งควบคู่กันไปอีกด้วย
รัฐบาลไทย-ข่าวทำเนียบรัฐบาล-ตรวจเยี่ยมหน่วยงานในสังกัด MDES เชียงราย
วันพุธที่ 21 ธันวาคม 2565
ตรวจเยี่ยมหน่วยงานในสังกัด MDES เชียงราย
ตรวจเยี่ยมหน่วยงานในสังกัด MDES เชียงราย
21ธันวาคม2565ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเข้าตรวจเยี่ยมและมอบนโยบายให้แก่หน่วยงานในสังกัดกระทรวงดิจิทัลเพื่อเศรษฐกิจและสังคมในพื้นที่จังหวัดเชียงรายประกอบด้วยกรมอุตุนิยมวิทยา,สํานักงานสถิติแห่งชาติ,บมจ.โทรคมนาคมแห่งชาติและบจ.ไปรษณีย์ไทยโดยมีข้าราชการและเจ้าหน้าที่ในพื้นที่ให้การต้อนรับ
_______________________
รัฐบาลไทย-ข่าวทำเนียบรัฐบาล-เฮสนั่น!”ซานต้าอู้ด” จุรินทร์จัดเต็ม!แจกของขวัญปีใหม่ ลดกระหน่ำสินค้า-บริการ-ออนไลน์ สูงสุด 85% กว่า 46,100 สาขาทั่วประเทศ วันนี้-31 ม.ค.66 คาดกระตุ้นเศรษฐกิจร่วม 12,000 ลบ.
วันพุธที่ 21 ธันวาคม 2565
เฮสนั่น!”ซานต้าอู้ด” จุรินทร์จัดเต็ม!แจกของขวัญปีใหม่ ลดกระหน่ําสินค้า-บริการ-ออนไลน์ สูงสุด 85% กว่า 46,100 สาขาทั่วประเทศ วันนี้-31 ม.ค.66 คาดกระตุ้นเศรษฐกิจร่วม 12,000 ลบ.
วันที่ 21 ธันวาคม 2565 เวลา 9.30 น.  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ แถลงข่าวโครงการ “พาณิชย์ลดราคา!ช่วยประชาชน Lot22 (New Year Grand Sale 2023)”
พร้อมด้วยผู้บริหารกระทรวงพาณิชย์ ที่ลานอเนกประสงค์ ชั้น 3 กระทรวงพาณิชย์
นายจุรินทร์ กล่าวว่า วันนี้ถือเป็นงานสําคัญอีกชิ้นหนึ่งของกระทรวงพาณิชย์ในช่วงปี 2565 ถึงปี 2566 คือการจัดของขวัญปีใหม่ 2566 แด่พี่น้องประชาชนคนไทยทั่วทั้งประเทศโดยกระทรวงพาณิชย์ เป็นโครงการอภิมหาลดราคาสินค้าและบริการที่ใหญ่ที่สุดในรอบปีที่กระทรวงพาณิชย์จัดขึ้น New Year Grand Sale 2023 หรือ พาณิชย์ลดราคา!ช่วยประชาชน ล็อต 22 เป็นการจัดมหกรรมลดราคาสินค้า-บริการที่ใหญ่ที่สุดที่กระทรวงพาณิชย์เคยจัดมาและเป็นการลดราคาทั้งหมวดสินค้าบริการและการค้าออนไลน์ ลดสูงสุดถึง 85% มีรายการสินค้าและบริการรวมทั้งค้าออนไลน์ร่วม
13,652,400 รายการ โดยสินค้าและบริการแยกเป็น 1.หมวดสินค้าอุปโภค-บริโภค 14 หมวด สินค้า 31,741 รายการลดสูงสุดถึง 80% 2.หมวดบริการ 8 หมวด มี 657 รายการ ลดสูงสุด 85% 3. หมวดการค้าออนไลน์ 3 หมวด จํานวนรายการสินค้าและบริการร่วม 13,620,000 รายการ ลดสูงสุดถึง 85%
จะเริ่มลดราคาตั้งแต่วันนี้เป็นต้นไปถึงวันที่ 31 ม.ค.ปีหน้า รวม 42 วัน คาดว่าโครงการ New Year Grand Sale 2023 ของกระทรวงพาณิชย์ สามารถลดภาระค่าครองชีพให้คนไทยทั้งประเทศได้ไม่ต่ํากว่า 4,000 ล้านบาท และสามารถกระตุ้นเศรษฐกิจให้กับประเทศไม่ต่ํากว่า 12,000 ล้านบาท
“ขอขอบคุณความร่วมมือของทุกหน่วยงานกระทรวงพาณิชย์โดยเฉพาะกรมการค้าภายใน ความร่วมมือของผู้ประกอบการทั้ง 315 ราย ถึง 46,100 สาขา โดยเป็นผู้ผลิตสินค้าจํานวน 77 ราย 1,136 สาขา ผู้จําหน่าย 89 ราย 21,220 สาขา ผู้ให้บริการ 136 ราย 12,444 สาขา และแพลตฟอร์ม 13 ราย 11,300 สาขา ที่ให้ความร่วมมือกับกระทรวงพาณิชย์อย่างดีเสมอมา” รองนายกรัฐมนตรีและรัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-รัฐบาลลุยนโยบายลดโลกร้อน ทส. ปรับโครงสร้างหน่วยงานตั้ง “กรมการเปลี่ยนแปลงสภาพภูมิอากาศและสิ่งแวดล้อม” ขับเคลื่อนภารกิจ
วันพุธที่ 21 ธันวาคม 2565
21/12/2565
รัฐบาลลุยนโยบายลดโลกร้อน ทส. ปรับโครงสร้างหน่วยงานตั้ง “กรมการเปลี่ยนแปลงสภาพภูมิอากาศและสิ่งแวดล้อม” ขับเคลื่อนภารกิจ
รัฐบาลลุยนโยบายลดโลกร้อน ทส. ปรับโครงสร้างหน่วยงานตั้ง “กรมการเปลี่ยนแปลงสภาพภูมิอากาศและสิ่งแวดล้อม” ขับเคลื่อนภารกิจ
วันที่ 21 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้ให้นโยบายพร้อมมีข้อสั่งการหน่วยงานเกี่ยวข้อง ดําเนินการขับเคลื่อนในมิติต่างๆ เพื่อรับกับการเปลี่ยนแปลงของสภาพภูมิอากาศหรือปัญหาโรคร้อนที่ทั่วโลกให้ความสําคัญ และเป็นไปตามถ้อยแถลงของนายกรัฐมนตรีต่อที่ประชุม COP26 ที่ระบุว่าประเทศไทยจะบรรลุเป้าหมายความเป็นกลางทางคาร์บอนภายในปี2050 (พ.ศ.2593) และการปล่อยก๊าซเรือนกระจกเป็นศูนย์ได้ในปี 2065 (พ.ศ.2608)
ล่าสุด กระทรวงทรัพยากรธรรมชาติและสิ่งแวดล้อม (ทส.) นําโดยนายวราวุธ ศิลปอาชา รมว.ทรัพยากรธรรมชาติและสิ่งแวดล้อม ได้ดําเนินการจัดตั้งกรมการเปลี่ยนแปลงสภาพภูมิอากาศและสิ่งแวดล้อมขึ้น เพื่อดูแลภารกิจรองรับการเปลี่ยนแปลงสภาพภูมิอากาศ ตอบสนองต่อการเปลี่ยนแปลงทั้งสภาพแวดล้อม บริบทด้านสังคม เศรษฐกิจ ตลอดจนข้อตกลงระหว่างประเทต่างๆ เป็นหนึ่งในหน่วยงานหลักที่จะมาขับเคลื่อนประเทศไทยสู่เป้าหมายทั้งความเป็นกลางทางคาร์บอนและการลดการปล่อยก๊าซเรือนกระจก
น.ส.ไตรศุลี กล่าวว่า กรมการเปลี่ยนแปลงสภาพภูมิอากาศฯ จัดตั้งขึ้นโดยการปรับโครงสร้างส่วนราชการภายใน ทส. โดยปรุงหน้าที่และอํานาจและเปลี่ยนชื่อมาจากกรมส่งเสริมคุณภาพสิ่งแวดล้อม มีการตัดโอนหน่วยงานระหว่างกรมในกระทรวง โอนกองประสานการจัดการการเปลี่ยนแปลงสภาพภูมิอากาศ จากสํานักงานนโยบายและแผนทรัพยากรธรรมชาติและสิ่งแวดล้ม (สผ.) เข้ามาเป็นหน่วยงานภายใต้กรมด้วย
สําหรับโครงสร้างของกรมการเปลี่ยนแปลงสภาพภูมิอากาศฯ จะประกอบด้วย สํานักงานเลขานุการกรม, กองยุทธศาสตร์และความร่วมมือระหว่างประเทศ, กองขับเคลื่อนการลดก๊าซเรือนกระจก, กองขับเคลื่อนการปรับตัวต่อการเปลี่ยนแปลงสภาพภูมิอากาศ, กองส่งเสริมการมีส่วนร่วมต่อการเปลี่ยนแปลงสภาพภูมิอากาศและสิ่งแวดล้อม และ ศูนย์วิจัยการเปลี่ยนแปลงสภาพภูมิอากาศและสิ่งแวดล้อม และมีหน่วยงานกลุ่มตรวจสอบภายในและกลุ่มพัฒนาระบบบริหาร มีอัตรากําลัง ประกอบด้วย ข้าราชการ จํานวน 219 คน พนักงานราชการ จํานวน 309 คน และลูกจ้างประจํา จํานวน 19 คน
น.ส.ไตรศุลี กล่าวว่า ภายหลังการปรับปรุงโครงสร้างแล้วและกรมที่เกิดขึ้นใหม่นี้ จะมีหน้าที่และอํานาจเกี่ยวกับการขับเคลื่อนภารกิจรองรับกับการเปลี่ยนแปลงสภาพภูมิอากาศหลายด้าน อาทิ เสนอแนะและจัดทํานโยบาย ยุทธศาสตร์ แผน มาตรการเกี่ยวกับการจัดการการเปลี่ยนแปลงสภาพภูมิอากาศของประเทศ การลดก๊าซเรือนกระจก และการปรับตัวต่อการเปลี่ยนแปลงสภาพภูมิอากาศ และขับเคลื่อนเพื่อนําไปสู่การปฏิบัติที่เป็นรูปธรรม
ติดตาม ตรวจสอบ ประเมินผลการดําเนินงานตามนโยบาย ประเมินความเสี่ยงและผลกระทบจากการเปลี่ยนแปลงสภาพภูมิอากาศ
จัดทําและให้บริการข้อมูลและข้อสนเทศด้านการเปลี่ยนแปลงสภาพภูมิอากาศ จัดทําบัญชีก๊าซเรือนกระจกของประเทศ ศึกษา วิจัย พัฒนา ถ่ายทอด และส่งเสริมเทคโนโลยีการจัดการด้านการเปลี่ยนแปลงสภาพภูมิอากาศ เป็นศูนย์เทคโนโลยีสะอาดและศูนย์ปฏิบัติการอ้างอิงด้านสิ่งแวดล้อม
ตลอดจนดูแลภารกิจเพื่อให้ไทยดําเนินการตามพันธกรณีของอนุสัญญา พิธีสาร และความตกลงระหว่างประเทศ เสนอแนะแนวทาง และท่าทีในการเจรจาความตกลงระหว่างประเทศที่เกี่ยวข้องและรายงานข้อมูลตามพันธกรณีระหว่างประเทศด้วย
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 1,100 ล้านบาท 21 ธ.ค. นี้
วันพุธที่ 21 ธันวาคม 2565
21/12/2565
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 1,100 ล้านบาท 21 ธ.ค. นี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 1,100 ล้านบาท ซึ่งมีผู้ได้รับประโยชน์จํานวน 182,727 ครัวเรือน
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 1,100 ล้านบาท ซึ่งมีผู้ได้รับประโยชน์จํานวน 182,727 ครัวเรือน ในวันที่ 21 ธันวาคมนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกร ผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต2565/66 (โครงการไร่ละพัน) เป็นเงินกว่า 52,394 ล้านบาท ซึ่งมีผู้ได้รับประโยชน์จํานวน 4.49 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 9 เป็นจํานวนเงินกว่า 7,471.59 ล้านบาท ซึ่งมีผู้ได้รับประโยชน์จํานวน 2.6 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 182,727 ครัวเรือน เป็นจํานวนเงิน 1,122.39 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 3 เป็นเงินกว่า 903.44 ล้านบาท ซึ่งมีผู้ได้รับประโยชน์จํานวน 111,973 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 10 และงวดที่ 1 - 9 (เพิ่มเติม) เป็นเงินกว่า 218.95 ล้านบาท และมีผู้ได้รับประโยชน์จํานวน 70,754 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าว สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-​รองนายกฯ พลเอก ประวิตร หารือทูตสหรัฐฯ ตอกย้ำความสัมพันธ์และความร่วมมือที่แน่นแฟ้นกว่า 190 ปี
วันพุธที่ 21 ธันวาคม 2565
21/12/2565
​รองนายกฯ พลเอก ประวิตร หารือทูตสหรัฐฯ ตอกย้ําความสัมพันธ์และความร่วมมือที่แน่นแฟ้นกว่า 190 ปี
เสริมสร้างพลวัตความสัมพันธ์และความร่วมมือที่ครอบคลุมหลากหลายมิติในทุกระดับให้ก้าวหน้ายิ่งขึ้นต่อไป
วันนี้ (21 ธันวาคม 2565) เวลา 14.30 น. ณ ทําเนียบรัฐบาล นายรอเบิร์ต เอฟ. โกเด็ก เอกอัครราชทูตสหรัฐอเมริกาประจําประเทศไทย เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี เพื่อแนะนําตัวในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีแสดงความยินดีที่เข้ารับตําแหน่งเอกอัครราชทูตสหรัฐฯ ประจําประเทศไทย เชื่อมั่นว่า ด้วยประสบการณ์จะช่วยสนับสนุนและเพิ่มพูนความสัมพันธ์และความร่วมมือไทย-สหรัฐฯ เป็นอย่างดี รัฐบาลไทยพร้อมร่วมมือและสนับสนุนการทํางานของเอกอัครราชทูตฯ อย่างเต็มที่
เอกอัครราชทูตฯ กล่าวขอบคุณที่อนุญาตให้เข้าพบในวันนี้ พร้อมกล่าวถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรโดยเร็ว และแสดงความเสียใจต่อเหตุการณ์เรือหลวงสุโขทัย ทั้งนี้ เอกอัครราชทูตฯ พร้อมทําหน้าที่เพื่อยกระดับความสัมพันธ์ระหว่างทั้งสองประเทศในทุกมิติ รวมทั้งผลักดันความร่วมมือให้เป็นรูปธรรมมากยิ่งขึ้น โดยเฉพาะเพื่อฉลองครบรอบ 190 ปี ความสัมพันธ์ทางการทูตไทย – สหรัฐฯ
ทั้งสองฝ่ายยังได้หารือในประเด็นต่างๆ ดังนี้
ยินดีที่ความสัมพันธ์ไทย-สหรัฐฯ มีความใกล้ชิดและเติบโตขึ้นในทุกมิติ ซึ่งรองนายกรัฐมนตรีย้ําว่า ไทยพร้อมร่วมมือภายใต้แถลงการณ์ว่าด้วยความเป็นพันธมิตรและหุ้นส่วนทางยุทธศาสตร์ระหว่างไทยกับสหรัฐฯ ให้เกิดผลเป็นรูปธรรมและเกิดประโยชน์ต่อประชาชนของทั้งสองประเทศ โดยเฉพาะที่ในปี 2566 จะครบรอบ 190 ปี ความสัมพันธ์ทางการทูต ซึ่งจะเป็นโอกาสสําคัญในการเสริมสร้างพลวัตความสัมพันธ์และความร่วมมือที่ครอบคลุมหลากหลายมิติในทุกระดับให้ก้าวหน้ายิ่งขึ้นต่อไป ด้านเอกอัครราชทูตฯ กล่าวว่า แถลงการณ์ดังกล่าวถือเป็นจุดเริ่มต้นที่ยอดเยี่ยม และเป็นแผนการขับเคลื่อน (Roadmap) ไปสู่ความร่วมมือในอนาคตได้อย่างเป็นรูปธรรมมากยิ่งขึ้น นอกจากนี้ เอกอัครราชทูตฯ ยังได้ย้ําถึงความสําคัญของความร่วมมือในด้านเศรษฐกิจและการค้าการลงทุน โดยหวังให้ไทย-สหรัฐฯ ส่งเสริมการลงทุนระหว่างกัน เพื่อความรุ่งเรืองของทั้งสองฝ่าย
ด้านความร่วมมือด้านการต่อต้านการค้ามนุษย์และการบังคับใช้แรงงาน รองนายกรัฐมนตรีกล่าวว่า ไทยมุ่งมั่นขจัดปัญหานี้ให้หมดไปจากสังคมไทย โดยถือเป็นวาระแห่งชาติ ซึ่งที่ผ่านมา หน่วยงานไทยได้ดําเนินการอย่างต่อเนื่อง และไทยมีความร่วมมือกับสหรัฐฯ เพื่อเพิ่มพูนประสิทธิภาพในการป้องกันและปราบปรามการค้ามนุษย์และการบังคับใช้แรงงานด้วย พร้อมหวังว่า การจัดทํารายงานสถานการณ์การค้ามนุษย์ของสหรัฐฯ (TIP Report) จะสะท้อนถึงผลการดําเนินการที่มีความคืบหน้าของไทยด้วย และตระหนักถึงความมุ่งมั่นอย่างต่อเนื่องของไทย โดยไทยมีเป้าหมายในการเป็น Tier 1 และพร้อมจะร่วมมือกับสหรัฐฯ อย่างใกล้ชิดต่อไป
ซึ่งในโอกาสนี้ เอกอัครราชทูตฯ กล่าวชื่นชมและเห็นถึงความมุ่งมั่นของรัฐบาลที่จะขจัดปัญหาการค้ามนุษย์ให้หมดไป โดยได้เห็นถึงความคืบหน้าในหลายๆด้าน พร้อมขอบคุณสําหรับความร่วมมือในการทํางานเพื่อแก้ไขปัญหาดังกล่าว รัฐบาล และสถานเอกอัครราชทูตสหรัฐฯ พร้อมทํางานอย่างใกล้ชิดกับรัฐบาล และหน่วยงานที่เกี่ยวข้องของไทย ให้สามารถยกระดับเป็น Tier 1 ได้โดยเร็ว